Οι ανεπάρκειες στη διαχείριση της κρίσης του κοροναϊού στα νοσοκομεία και του ελέγχου του κρουσμάτων, τις οποίες έχουν καταγγείλει νοσοκομειακοί και καθηγητές λοιμοξιολόγοι, αναδεικνύονται μέσα από την περίπτωση του τελευταίου θύματος του φονικού ιού στη χώρα μας.

Σύμφωνα με πληροφορίες, ο 70χρονος από την Καστοριά, ο οποίος κατέληξε από επιπλοκές πνευμονίας που οδήγησαν σε πολυοργανική ανεπάρκεια, είχε εισαχθεί στο νοσοκομείο της πόλης ως ύποπτο κρούσμα. Ωστόσο αν και το τεστ πραγματοποιήθηκε πριν από περίπου μια εβδομάδα τα αποτελέσματα άργησαν να βγουν και ο άνδρας εξέπνευσε πριν βγει η διάγνωση. Τελικά, λίγη ώρα μετά τον θάνατο του 70χρονου το δείγμα που είχε ληφθεί ανακοινώθηκε πως ήταν θετικό.